Preĝejo de Naskiĝo de Maria (Tjumeno)

La preĝejo de Naskiĝo de Maria () estas la preĝejo de la Rusa Ortodoksa Eklezio konstruita en urboparto Mis en Tjumeno (Rusio) en 2000. Origine ĝi estis konstruita kiel kapelo, sed poste transformita je preĝejo.

 Situo 
La preĝejo situas en nord-orienta parto de Tjumeno, en la eksa vilaĝo Mis, kiu nun estas urboparto kaj aktive evoluas. La konstruaĵo situas rande de la parko de Jurij Gagarin, apud domo de kulturo, ĉe kruciĝo de la stratoj Sudoremontnaja kaj Makarov. Plej proksimaj bushaltejoj estas Mis kaj Ulica Ĵukovskogo.

 Historio 
maldekstre|eta|Sonorilturo, 2024.
Aŭtune 1999 (laŭ aliaj datumoj — en 1998) rande de la parko Jurij Gagarin en urboparto Mis (Tjumeno) komenciĝis konstruado de ligna kapelo de Naskiĝo de Maria. La konstruadon financis lokaj komercistoj, fratoj Viktor, Aleksej kaj Vladimir Salmin, kiuj naskiĝis kaj kreskis en tiu ĉi urboparto. La  la kapelo estis konsekrita de metropolito de Tobolsko kaj Tjumeno Dimitrij (Kapalin).

En 2003 kiel paroĥestro estis nomumita kleriko de la Oranta katedralo Aleksandr Pavloviĉ. Li aranĝis dimanĉan lernejon, krucomarŝojn. 

En 2006 kiel paroĥestro estis nomumita kleriko de la preĝejo de Tri Sanktuloj Sergej Kistin. Li iniciatis rekonstruon de la kapelo kaj ĝian transformiĝon je preĝejo. En 2008–2009 la kapelo estis ampleksigita, aperis altaro kaj ikonostazo. La  kleriko de la Oranta katedralo Nikolaj Cirke faris en la preĝejo liturgion, akvosanktigan diservon kaj gvidis krucomarŝon. La  dum la festo de Naskiĝo de Maria estis konsekritaj la kupoloj, krucoj, sonoriloj kaj okazis liturgio. La  kiel paroĥestro estis nomumita kleriko de la Oranta katedralo Vladimir Petrov. Ekde la  dimanĉe kaj dum la festotagoj okazas vespera diservo kaj liturgio, sabate okazas sakramentoj.

Gardistejo forme de tradicia rusa ligna dometo plu staras apud la preĝejo kaj estas uzata kiel ludejo kaj interaga muzeo por infanoj, kie ili povas konatiĝi kun tradicia rusa domo kaj ĝiaj hejmaĵoj.

 Vidu ankaŭ 
 Mis (kvartalo)
 Preĝejo de Endormiĝo de la Dipatrino (Tjumeno)

 Referencoj 

Tjumeno
Naskiĝo de Maria
Kategorio:Religiaj konstruaĵoj finitaj en 2000-2009
Kategorio:Konstruaĵoj finitaj en 2000